นายกรัฐมนตรี หารือคณะกรรมการหอการค้าไทย เร่งแก้ปัญหาโควิด-19
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม หารือกับคณะกรรมการร่วมภาคเอกชน 3 สถาบันคือ คณะกรรมการหอการค้าไทย นายสนั่น อังอุบลกุล ประธานกรรมการหอการค้าไทยและคณะ เพื่อนำเสนอแนวทางการทำงานของหอการค้าไทยในการขับเคลื่อนฟื้นฟูเศรษฐกิขของประเทศ ที่ตึกภักดีบดินทร์ ทำเนียบรัฐบาล โดยมี ครม.เข้าร่วม อาทิ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน นายแพทย์ปิยะสกล สกลสัตยาธร ประธานคณะทำงานพิจารณาจัดหาวัคซีนป้องกันโควิด -19 นายแพทย์โสภณ เมฆธน รองประธานคณะทำงานพิจารณาวัคซีนฯ นายแพทย์เกียรติภูมิ วงศ์รจิต ปลัดกระทรวงสาธารณสุข เข้าร่วมประธานกรรมการหอการค้าไทย กล่าวว่า การประชุมในวันนี้ นายกรัฐมนตรีจะให้สภาพัฒนาการเศรษฐกิจและสังคมแห่งชาติ รายงานและสรุปสถานการณ์วัคซีนในประเทศให้เอกชนรับทราบ ถึงความร่วมมือระหว่างรัฐและเอกชน ดำเนินการไปถึงขั้นตอนไหนแล้ว ก่อนจะเริ่มการประชุมใน 2 วาระคือ สรุปเรื่องการกระจายวัคซีนและการจัดหาวัคซีน ในส่วนของหอการค้าฯไม่มีข้อเสนอแนะอะไรเพิ่มเติม เพราะเป้าหมายหลักในตอนนี้ยังเป็นไปในทิศทางเดียวกับรัฐบาลคือ การขับเคลื่อนเรื่องวัคซีนด้านนายสุพันธุ์ มงคลสุธี ประธานสภาอุตสาหกรรมแห่งประเทศไทย มองสถานการณ์การแพร่ระบาดโรคโควิด-19 รอบ 3 ค่อนข้างรุนแรงกว่าการระบาดที่ผ่านมา จำเป็นจะต้องมีมาตรการที่เข้มข้นเพื่อช่วยกันแก้ปัญหาขณะที่ รองนายกรัฐมนตรีและรัฐมนตรีว่าการกระทรวงพลังงาน  กล่าวว่า การประชุมในวันนี้จะมุ่งหารือ 4 ประเด็นร่วมกันคือ การบริหารจัดการ การคัดกรอง-ดูแลรักษาพยาบาล การฉีดวัคซีนและสถานการณ์วัคซีน เพื่อให้เกิดความร่วมมือกันไปในทิศทางเดียวกัน เมื่อภาครัฐและเอกชน เห็นตรงกันก็เร่งขับเคลื่อนทันที แต่เมื่อซับซ้อนกัน ก็แบ่งงานกัน ซึ่งไม่มีช่องวางการทำงานแต่อย่างใด ทั้งนี้ให้ความมั่นใจประชาชนว่ารัฐบาลมีแผนจัดการควบคุมทั้งเรื่องการฉีดวัคซีนและการระบาดของโรค covid-19 มีทั้งแผน 1 แผน 2 แผนรองรับไว้อยู่แล้วขอให้เกิดความมั่นใจและดูแลตัวเองป้องกันการแพร่ระบาดของโรค ตามมาตรการด้านสาธารณสุขให้ความร่วมมือรัฐบาลด้วย เนื่องจากการระบาดที่เกิดขึ้น เป็นผลมาจากคนที่ไม่ปฏิบัติตามมาตรการ สาธารณสุข ทุกคนต้องช่วยกันแล้วทุกอย่างจะดีขึ้นรองนายกรัฐมนตรี กล่าวด้วยว่า ขณะนี้สถานการณ์การแก้ปัญหาโควิด -19 ถือว่านายกรัฐมนตรีได้ให้อำนาจ ศบค.อย่างเต็มที่แล้ว เหมือนครั้งแรกที่แก้ไขปัญหาโควิด -19 ครั้งแรก พร้อมขออย่ามองว่าการที่นายกรัฐมนตรีรวบการแก้ไขปัญหาโควิดไว้ที่ ศบค. โดยไม่มีนักการเมือง จะส่งผลเสีย แต่นี้คือการเร่งแก้ปัญหาให้จบเร็ว ซึ่งภาคเอกชนต้องการเช่นนั้นขณะเดียวกันในช่วงบ่าย นายกรัฐมนตรี เป็นประธานการประชุมหารือแนวทางความร่วมมือการจัดหาวัคซีนระหว่างภาครัฐและเอกชน ตึกภักดีบดินทร์ ทำเนียบรัฐบาล